Музички форми: Дводелни и триделни песни                                                                                                                              д-р Татјана Ивановска
НАСТАВНА ТЕМА: МУЗИЧКИ ФОРМИ
	Во текот на  претходните часови слушавме и помалку или повеќе мемориравме голем број на композиции од периодот на романтизмот, импресионизмот и XX век. Беше неминовно да ги воочиме и нивните главни карактеристики, да ги компарираме, односно да ја воочиме  нивната архитектоника. Притоа често  спомнувавме музички форми (соло-песна, симфониска поема, клавирска минијатура, фантазија, симфонија, опера, балет, концерт, рапсодија итн.). Воочивме дека секое уметничко музичко дело има одредена форма која воошто  не е случајна, туку е избор на композитирот. Тоа значи дека компонирањето не е случаен производ настанат од моментална инспирација на композиторот која зависи само од неговиот талент и расположението. Компонирањето е креативен процес за кој е, покрај  доброто познавање на науките за хармонијата, можностите на музичките инструменти,  човечкиот глас и оркестрацијата, потребно и одлично владеење со науката за музичките форми. Секако, „законитостите“низ времето се менуваат, компонирањето станува послободно, но формата секогаш ,,опстојува“. 
	 Како веќе што рековме, секој музички период има свои карактеристични музички форми и одредени „законитости“ според кои тие форми се создавале, т.е. се создаваат.  Музичка форма (итал. forme musicali, англ. musical forms, франц. forms musicales, герм. musikalische formen) претставува форма (облик) на музичко дело, т.е. начин на кој неговата содржина е вообличена и разработена. Можеме да кажеме дека таа претставува структура на композиција, т.е. специфична организираност на нејзините фази (делови).
	Музичките форми се делат на апстрактни и конкретни. Додека кај апстрактните музички форми се опишува од колку делови композицијата се состои, дали има повторување на некои делови и сл. (градба), конкретните музички форми даваат опис и на карактерот, тактот, темпото и останатите особини на делото. Музичките форми можат да се делат на надворешни и внатрешни. Кај првите вниманиет се посветува само „надворешната“ форма, додека кај внатрешните форми се влучени разработката на мотивот, распоредот, пропорциите, должините на деловите итн. Анализата на внатрешната форма тесно е поврзана со музичката естетика. 
	Компоненти на музичкото дело се: мелодија, ритам, метар, хармонија, динамика, агогика, темпо.
	Елементи на музичката форма се: мотив, двотакт, реченица и период. Тоа се најкратките делови на музичката форма кои се препознаваат и издвојуваат врз основа на формална анализа.

Елементи на музичко дело
	Мотив (лат. motus, движење) во музиката е најмала ритмичко-мелодиска изразна целина. Тој повеќекратно се јавува во текот на композицијата и служи за изградба на поголеми музичко-формални целини. Мотивот  треба да е краток, по правило да има најмалку два тона (за да се оствари ритмичко или мелодиско движење) и впечатлив[footnoteRef:1]. Постојат и одстапки кога мотивот е еден тон кои динамички е нагласен (на пример мотивот од увертирата за операта „Риенци[footnoteRef:2]“ од Рихард Вагнер). Мотивот најчесто не е делив, но понекогаш (кога е подолг)содржи помали ритмичко-мелодиски целини  кои се нарекуваат субмотиви.  [1:  https://www.youtube.com/watch?v=kJ6MU8jF1yA (првите 5.сек.)]  [2:  https://www.youtube.com/watch?v=URIwWtwn6qA (првите 15 сек.)] 

	Во текот на композицијата мотивот може има  ритмички, хармонски или мелодиски измени (апсолутни и релативни).
	Двотакт е најмала метричко-ритмичка целина. Се разликуваат два вида на двотакти: прав (неделив) и сложен (делив) мотив кој е оформен од два мотиви или со повторување на истиот мотив. Двотакт може да има 4 такта во случај темпото да е брзо, односно еден такт во случај темпото да е бавно. Во народната, а  поретко и во уметничката музика, како основни метричко-формални целини можат да се појават и тритакти.
	Реченица (франц. phrase, аngl. phrase, итал. frase, герм. Satz) е музичка мисла заокружена со каденца[footnoteRef:3].  Таа може да биде мала (4 такта) и голема (8 такта). Треба да има јасен почеток (мотив), прогресија и јасен крај. Според некои автори таа не може да се дефинира врз основа на бројот на тактовите (2+2+4 или 4+4+8) бидејќи таканаречената „квадратна структура“ важи само во раниот класицизам.  [3:  Хармонска врска помеѓу 2-3 акорди со кои се заокружува текот на музичката мисла. 
  https://www.youtube.com/watch?v=IKM0MQ_5wEo ( од 1:01- 1.47)] 

	Период [footnoteRef:4]се состои од 2 реченици кои имаат минимум сличности и минимум разлики: [4:  https://www.youtube.com/watch?v=50fOnEkIcOY] 

· минимум сличности (почетоците на првата и втората реченица во периодот треба да бидам исти или слични)
· минимум разлики (каденците не треба да бидат исти)
       Две реченици не градат период во случај кога:
· немаат  никаква сродност (тогаш претставуваат низа од реченици);
· каденците во речениците се исти (тогаш се работи за  повторена реченица);
· крајот на првата реченица  е почеток на втората (тогаш се работи за  синџир на реченици).
	Постои и период составен од 3 реченици од кои третата има најсилна каденца.

ПЕСНА
	Песна е музичка форма која во музичката литература најмногу е застапена. Mоже да претставува самостојна композиција, но може да биде и дел од  поголема музичка форма. Според бројот на деловите од кои се состои разликуваме: 
· дводелна песна
· преодна форма помеѓу дводела и триделна песна
· триделна песна (со реприза и без реприза)
ДВОДЕЛА ПЕСНА
	Дводелна песна е составена од два периоди или два дела кои по големина одговараат на периодот. Таа може да биде мала и голема. Додека малата дводелна песна има 2 пати по 8 такта (два мали периоди) или две големи реченици (две повторени или низа на две различни реченици), голема дводела песна се состои од 2 пати по 16 тактови (два големи периоди или низа од две реченици). Првиот дел најчесто е период, а вториот може да биде период, но најчесто има фрагментарна структура.
	Дводелна песна е заокружена музичка форма (единствена тематски, хармонски и структурално). Тематско единство значи дека 	двата нејзини делови (ги означуваме со „а“ и „b“) се слични и изградени од истиот материјал - тематскиот контраст практично и не постои. Хармонското единство го препознаваме според тоа што таа започнува и завршува во истиот тоналитет (скала) и покрај тоа што во својот тек модулира[footnoteRef:5]. Структуралното единство се огледа во тоа што деловите приближно имаат иста големина.  [5:  Модулација е премин од тоналитет во тоналитет (скала во скала). На пример,  кога некоја мелодија која започнала во C-dur, премине во во  G-dur (промени скала)] 

	Шема на дводелна песна 
[bookmark: _GoBack] најчесто е ||:a:||:b:||[footnoteRef:6] ,   а поретко   a||:b:|| [6:  ||:   :||      се ознаки за репетиција (повторување), т.е. изведување на  означениот дел  два пати] 

ПРЕОДНА ФОРМА ПОМЕЃУ ДВОДЕЛНА И ТРИДЕЛНА ПЕСНА 
	 Оваа форма има карактеристики на дводелност бидејќи се состои од два дела, но содржи и делумна реприза што е одлика на триделната песна.
	||:aa1:||:ba1:|| или поретко  aa1||:ba1:||

	I дел = aa1 = период (буквите означуваат реченици)
           II дел = ba1 = низа од две реченици со различна содржина
	 Делот b  е фрагментарен, преставува повторен двотакт и хармонски е нестабилен. 
	Првиот дел (аа1) е период, вториот дел (ba) донесува структурални, хармонски и поретко тематски контраст „b“ и репризата „а“ на само една реченица од претходниот период. Шемата на овој вид на песна е aa1ba или aa1ba1. Во случај песната да не може да се заврши со првата (поради полукаденцата), ниту со втората реченица (во случај да има модулација), во репризата се внесуваат измени (аа1bа2).
        
МАЛА/ГОЛЕМА ТРИДЕЛНА ПЕСНА
	Триделната песна се состои од три дела. Ги означуваме со буквите аba(1) -песна со реприза) или abc -песна без реприза. 
	Песната со реприза има шема:
 ||:a:||:ba:|| или поретко ||:a:||:ba или a||:ba:||
	Делот „а“ (период) претставува почетно излагање на тематскиот материјал.
	Делот „b“ најчесто има фрагментарна структура, т.е.  составен е од низа на фрагменти (двотакти и четворотакти), низа од две реченици или повторена реченица.  Најчесто е  модулативен (во него се модулира во поблизок тоналитети). Се карактеризира со повеќекратно повторување, варирање или друг начин на разработка на мотивот. 
	Делот а(1) претставува тематска, тонална и структурална реприза на првиот дел од песната. Може да содржи мелодиско-рутмички измени (варирање, украсување на мелодијата), структурални промени (проширувања) и евентуално тонални измени (поради каденцирање во основен тоналитет- случај делот „а“ да завршил во новиот тоналитет).
	Троделната песна со шема (abc): нема реприза, а текстот обезбедува единство на композицијата.  
	Мали дводелни и триделни песни во класицизмот поретко се среќаваат  како самостојни форми и како ставови од циклични форми (на пр.  сонати и симфонии).  Многу почесто овие видови на песни се дел од сложени триделни песни, а  можат да бидат и теми за варијација или една од темите за рондо[footnoteRef:7]. [7:  https://www.youtube.com/watch?v=quxTnEEETbo
] 


СЛОЖЕНА ТРИДЕЛНА ПЕСНА
 	Овој вид на песна  има три дела (шемата е „A B A“). Секој дел претставува песна мала или голема песна, а може и преодна форма на песна. Поради тоа деловите се означуваат со големи букви.
	Првиот дел (А) претставува заокружена целина која завршува со убедлива каденца. 
	Вториот дел (B) донесува голем контраст (тематски, но и хармонски, а може да има и промени на темпо, такт и др.). По карактерот често е помирен, пораспејан од првиот дел, но има и обратни случаеви. Има и примери кога овој дел донесува поголем структурален контраст, па може да се јави како епизода (фрагментарна структура) - во тој случај шемата на сложената песна  е „A b A“ (сложена песна со епизода). Делот  B може да биде и тонално заокружен, но не се ретки појави и на неговото поврзување со реприза. Овој дел се нарекува и трио, потоа Alternativo или Minore (ако е во мол, а делот А во дур) или Maggiore (ако е во дур,а делот А е во мол).
	Третиот дел е репризата на првиот дел, многу често дословна поради што и не се пишува. По делот B  се става ознакaта „da Capo“ (што значи да се изведува од почеток до знакот Fine). Репризата може да донесе и некои измени (мелодиски, хармонски, структурални итн.). Постојат и примери каде место репризата се појавува само делот „а“.  Во тој случај шемата на песната е ABa. 
Во сложената триделна песна неретко има вовед и кода. 
Постојат различни варијанти на слободни облици на сложената песна: aBa (само средниот  дел има форма на песна, додека првиот и третиот се периоди), ABAB(сложена триделна песна со повторено трио) и др. 
	Форма на песна спаѓа во најзастапените музички форми во романтизмот бидејќи композиторите од XIX век ја користат формата на песна како самостојна форма, така и како став од поголеми  циклични   композиции[footnoteRef:8]. Кога велиме „форма на песна“, пред сè мислиме на сложени типови кај чии делови претставуваат дводелни или триделни песни. Сепак, не можеме да го занемариме и фактот дека извесен број на  композициите е напишан и во форма на мала песна. [8:  Композиции со повеќе ставови (соната, симфонија, концерт...)] 


Примена на форма на песна во инструментална музика
	Како веќе што спомнавме форма на песна може да се појави како дел од некоја поголема форма, како што се на пример став од некоја циклична форма (соната, симфонија) или самостојна композиција. Помали инструментални композиции речиси секогаш се напишани во форма на песна (песни без зборови, ноктурно, баркарола, приспивна, емпромпти, интермецо, багатела, хумореска, романса, серенада, поема, етида, прелудиум, скерцо, марш, менует, валцер, мазурка, полонеза, полка, фуријант, болеро, хабанера, тарантела, сицилијана, гопак, чардаш итн.). Ние ќе се фокусираме на три форми: менует, марш и мазурка. 
	Менует е француски танц кој за прв пат се спомнува уште во  XIV век.  Во барокот, во времето на Луј XVI станал официјален дворски танц. Неговото име во превод значи „ситен“ (се танцува со ситни чекори). Има умерено темпо и 3/4 такт. Постари менуети се компонирани во дводелна форма, но менуетите од класицизмот и романтизмот  имаат форма на  сложена триделна песна (ABA) и најчесто се во склоп на поголемите дела.
Примери:
Г.Ф. Хендл ( менует од барок)- https://www.youtube.com/watch?v=4yurw5Cf4HY
Ј.С. Бах (менует од барок)- https://www.youtube.com/watch?v=3R3IayEKc54

Ж. Б. Лили (менует од барок) - https://www.youtube.com/watch?v=sZ4AM0ayFBA
В.А. Моцарт(форма АBА )- https://www.youtube.com/watch?v=z6mP4Vo2uvo
Л. ван Бетовен (форма ABA )- https://www.youtube.com/watch?v=ttHwuyJsZAI
Ф. Шуберт (менует како став од симфонија) https://www.youtube.com/watch?v=OWv6DwogM4Y итн.

	Марш се компонира во  дводелен такт, а се одликува со пунктиран ритам[footnoteRef:9] и темпо на  брзина на чекорење. Во зависност од намената тој може да  биде војнички, свечен, погребен (посмртен)  итн. Можеме да го сретнеме како дел од  опери, симфонии, сонати итн. [9:  Ноти со точки ] 

Примери:
Ф. Шопен (поссмртен марш  како дел од соната)- https://www.youtube.com/watch?v=BBXcTN0xjYw
Ф. Шуберт (војнички марш) https://www.youtube.com/watch?v=PKUPBr0eY6Y
Ф. Менделсон (свадбен марш) https://www.youtube.com/watch?v=0Oo4z37OUEI
Џ. Верди (тријумфален марш како дел од опера) https://www.youtube.com/watch?v=IDfptx0H2nY (од 0:20) итн.

	Мазурка е народен полски танц за неколку парови во 3/4 или 3/8 такт, со  карактеристичен  акцент на вториот и третиот дел од тактот. Композитор кој е познат по своите мазурки кои се базираат на традиционалниот танц (но сепак внесува и оригиналност) е „поетот на пијано“ - Ф. Шопен. 
Примери:
Л. Делиб- (мазурка во балетот „Копелија“)  https://www.youtube.com/watch?v=8Sb7gp98wAc
Ф. Шопен - https://www.youtube.com/watch?v=H5D46aHhRDM

